V: Voermol Super 18, Voermol LS 33, Voermol SS 200 vir afronding van lammers
Ek gebruik ‘n Super 18-voermengsel om lammers mee af te rond. Op winderige dae waai die lusernmeel en mieliemeel uit my voerkrippe uit. Ek maak dit tans effe klam met water maar is bang dit veroorsaak ander probleme. Ek het LS33 as droogtehulp ontvang en sou dit graag wou inmeng. Hoe sou ‘n afrondvoermensel lyk met LS 33 in? Of is daar ander alternatiewe soos melassestroop om voer mee klam te maak?
Deur: Riaan Noeth02 Oktober 2019 1629 keer gelees
Voermol Super 18 is ‘n proteïen-, mineraal- en energieaanvulling. Voermol SS 200 sal die beter produk wees om vir die afronding van lammers te gebruik. Sien mengsels aangeheg. Indien jy egter verkies om die Voermol Super 18 te gebruik, sal dit beter wees om melassestroop te gebruik om die voer te bind of aan te klam.
My voorstel is dat die Voermol Super 18 of die Voermol LS 33 gebruik word om saam met swak kwaliteit hooi te meng. Sodoende word vermorsing verlaag en is dit nie noodwendig nodig om die hooi te maal nie.
1.	Meng 200kg Voermol Super 18 met 800kg hooi. Voer ad lib. of beperk afhangend van die beskikbaarheid van weiding.
2.	Verdun die Voermol LS 33 met gelyke dele water. Spuit of giet een liter van die verdunde oplossing oor 10kg hooi. Voer ad lib.
Sel: 083 414 5928